27. ΒΑΣΙΛΙΚΟΝ ΔΙΑΤΑΓΜΑ της 5/8 Φεβρ. 1957 Περί καθορισμού τρόπου διορισμού Εποπτών Επαγγελματικού Προσανατολισμού. Έχοντες υπ’ όψει: 1)Τας διατάξεις του άρθρ. 7 παραγρ. 3 του Νόμ. 3252/1955 «περί διοικήσεως του Οργανισμού Απασχολήσεως και Ασφαλίσεως Ανεργίας». 2)Τας διατάξεις του άρθρ. 26 του Κώδικος Δημοσίων Διοικητικών Υπαλλήλων εν συνδυασμώ προς το από 23/31.12.55 Β.Δ/μα «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.». 3)Την υπ’ αριθμ. 979/1956 σύμφωνον γνωμάτευσιν του ΑΣΔΥ και 4)Το υπ’ αριθ. 13/1957 πρακτικόν του Συμβουλίου της Επικρατείας, εν ω διατυπούται η γνώμη αυτού ότι νόμιμον τυγχάνει το προς επεξεργασίαν διαβιβασθέν σχέδιον διατάγματος, απεφασίσαμεν και διατάσσομεν: Άρθρον μόνον.-Οι πτυχιούχοι της Σχολής Επαγγελματικού Προσανατολισμού διορίζονται εις τας παρά τω Οργανισμώ Απασχολήσεως και Ασφαλίσεως Ανεργίας θέσεις Εποπτών Επαγγελματικού Προσανατολισμού, εφ’ όσον ήθελον ζητήσει τον διορισμόν των εντός της εκάστοτε τασσομένης προθεσμίας υπό του Δ.Σ., δι’ υποβολής αιτήσεως διορισμού κατά την ακόλουθον σειράν: Προηγούνται εν τω διορισμώ οι έχοντες προγενέστερον χρόνον αποφοιτήσεως μετά πτυχίου εκ της Σχολής, επί δε συγχρόνως αποφοιτησάντων οι προηγούμενοι εις την σειράν επιτυχίας των επί πτυχίω εξετάσεών των. Εις τους Ημετέρους επί του Συντονισμού και της Εργασίας Υπουργούς ανατίθεμεν την δημοσίευσιν και εκτέλεσιν του παρόντος. 